Хәерле көн хөрмәтле Айдар Фаслахович!

Хөрмәтле жирлегебез депутатлары, мөхтәрәм кунаклар, авылдашлар!

Узып киткән 2020 ел безнең өчен үтә дә истәлекле ел булып күңелләребезгә кереп калды, чөнки без бу елда Бөек Ватан сугышының 75 еллыгын, Татарстан Республикасы төзелүнең 100 еллыгын билгеләп үттек. Шулай ук Татарсан Республикасы президентын , җирле үзидарә органнары депутатларын сайлаулар уздырдык. Һәм инде, барыбызның да тормышын тамырдан үзгәртеп, аның кадерен белергә, аралашу кирәклеген төшенергә ярдәм иткән пандемия турында да әйтми калып булмый.

Бүген шушы истәлекле дә, авырлыклары да булган елга Бикбау җирлегендә эшләнгән эшләргә хисап тотарга җыелдык.

Бикбау җирлегендә урнашкан 3 авылда

2021 елның 1 январена алынган мәгълүмат буенча

|  |  |  |  |
| --- | --- | --- | --- |
| Ел башына җирлектә яшәүчеләр саны | **01.01.2019** | **01.01.2020** | Үзгәреш |
| **475** | **456** | **-19** |
| Туучылар | - | 2 |  |
| Үлүчеләр | 19 | 16 |  |

456 кешенең 315е даими яшәүчеләр.

Шулардан :

|  |  |  |
| --- | --- | --- |
|  | саны | % |
| авыл хуҗалыгы тармагында | 7 | 8 |
| бюджет өлкәсендә | 21 | 20 |
| районнан читтә | 18 | 22 |
| үзмәшгульлек (ЛПХ) | 19 | 23 |
| башкалар | 20 | 25 |
| эшкә яраклылар | **80** | **34** |
| эшкә яраксызлар | **235** | **74** |

Безнең җирлектә пропискада булып, шәхси эшмәкәр буларак теркәлүчеләр шактый. Ләкин үз эшчәнлеген шушы авылда башкаручылар –берничә генә.

Ваклап сату буенча ШЭ Валиев И.М. – “Ык дулкыннары” кибете һәм “Дом охотника” кунакханәсе, “Отдых” ял базасы тота, аларда 5 кеше хезмәт куя.

ШЭ Гатауллина З.М. шулай ук ваклап сату буенча - “Ләйлә” кибете. Ике шәхси кибет халыкка кирәкле көнкүреш товарларын вакытында кайтарып торалар. Без алар белән бик тыгыз элемтәдә, һәрвакыт очрашып торабыз, кибетләрдә хәзер банк карталары белән түләп тә, тиешле күләмдә акча да алып була.

Куян һәм Ахматовка авылларында кибет юк. Анда атнага бер тапкыр Минзәләдән автолавка килә. Шәхси эшмәкәр Зилә һәм Рифкат Гатауллиннар кирәк-яракларны алып килеп, халыкка хезмәт күрсәтәләр.Әлеге авыл халкы аларның эшләреннән канәгать

Җирлегебездә Шарифуллин Рөстәм Зәйтүн улы “BIQБУЛ”исеме астында экотепличный комплекс төзегән иде. Яз, җәй , көз айларында ул анда кыяр, помидор , яшел суган үстерү белән шөгылләнде.Үстерелгән уңышын авыл, Минзәлә , Чаллы шәһәре магазиннарына илтеп урнаштыра барды. Чаллы , Минзәлә шәһәрләрендә уздырылган авыл хуҗалыгы ярминкәләрендә үз продукциясе белән катнашты.

Шулай ук шәхси хуҗалыгында Голбан Раиса Рашитовна теплица төзеде һәм чәчәк үсентеләре, кыяр, помидор, борыч үстерде. Кышкы чорда әниле-уллы Раиса һәм Рөстәм теплицаларында яшел суган, укроп үстерү белән шөгыльләнәләр. Хәзерге көндә анда чәчәк һәм яшелчә рассадалары үстерү өчен орлык чәчү эшләре башланды.

**План. Шәхси һәм фермер хуҗалыкларын үстерү буенча хөкүмәтебез программаларын халыкка җиткерү һәм җирлегебездә КФХ ачу буенча алдагы елларда юнәлешле эш алып барырга планлаштырабыз**.

***Авыл жирлегенен 2020 елгы налог үтәлешенә килгәндә***, 227700 сум налог каралган иде. Үтәлеше -325884 сум, 143%. Болар: җир налогы- 162000 сум үтәлеше-241157сум, шәхси милеккә налог-43100,үтәлеше -64729 сум, ндфл-24600, үтәлеше-19998сум.81%

Транспорт, җир һәм милек налоглары буенча берничә еллык недоимка 89,9мең сум. Аның күбесен транспорт налогы тәшкил итә. Налог түләмәүче халыкның күпчелек өлеше авылда пропискада булып, читтә яшәүчеләр. Аларның да һәркайсына күршеләре, туганнары аша налог кәгазьләрен тапшырдык. Әйтелгән налогларны җыю буенча юнәлешле эшләр башкарыла.

Отчет елында җирлектә 207 баш эре мөгезле терлек асралды (-43), шуның 73е савым сыерлар(-17), 541 сарык һәм кәҗә ,атлар 14, кош-кортлар-1320, умарталар105.

Кургәнегезчә, терлек асрау буенча безнең жирлектә кимү күзәтелә. Бу хәлне инде мин авылның картаюы белән бәйле дияр идем. Җирлектә барлыгы 475 хуҗалык исәпләнә. 232 сендә даими яшиләр, 135 е дачниклар, 108 хуҗалыкта яшәмиләр. Бүгенге көндә яшәүче 232хуҗалыкның 115 (49%)ендә генә терлек асрала.

Жирлек буенча җитәрлек күләмдә печән эзерлэнде.Җир пайлары өчен вакытында фуражлата расчет ясалды.

-Хөкүмәтебез тарафынан билгеләнгән субсидия акчасы сыер асраучы хуҗалыкларга 208400  сум, кәҗәләргә 16 мең сум күләмендә өләшенде.

2020 елда Бикбау һәм Куян авылларыннан 1320 центнер сөт җыелды. Декабрь ае өчен 1 литр сөтнең бәясе 20 сумнан расчет ясалды.

Җирлектә отчет елында 2 шәхси торак йорт төзелеп файдалануга тапшырылды.

Җирлектә авыл эчендә барлыгы 12 км озынлыгында юллар исәпләнә, аның 2,5 км асфальт, 5950 м ына щебенка җәелгән, 3550 м грунт юллар **:**

**2014** - Зеленая ур. (Программа Дорфонд) 6 миллион сумга 1165 м ;

**2015** Садовая ур. (Программа Дорфонд), 5 миллион 17870 сумга -0,960м;

**2016** . Гагарина ур(Программа ЩПС) 5миллион 300мең сумга 0,930 м;

**2017** Вахитов ур (Программа ЩПС) 1милллион 843,616 сумга 0,345м;

Зеленая ур (программа ЩПС) на сумму 4319,305 сумга 0,855м;

**2019**. Зеленая, Гагарина ур.(программа ЩПС) 5787,352 сумга 0,881м;

**2020** елда Комсомольская, Садовая ур(программа ЩПС) 2954,400 сумга 0,425 м, үзара салым акчасына Куян авылына 275м озынлыкта юллар салынды .

 ***Соңгы 7 ел эчендә Бикбау җирлегендә 31708,370 сумлык 5950 м юлга щебенка җәелде.***

**Алдагы елларга Береговая урамына (376м) юл салуны тагын программага керттек.**

Җирлекнең күп еллардан бирле иң зур проблемасы булып Куян һәм Ахматовка авылларына керү юлының (8 км) бик начар булуы кала бирә. 2020 елда әлеге авылларга керү юлында юл буйларында үсеп утыручы агачлар киселде. Яз-көз айларында юллар җилләп, кибеп торды, юлсызлыктан интегү булмады. Районыбызның Татавтодор , Чиста шәһәр оешмалары агымдагы елда юлларны берөзлексез чистартып тордылар.

Бу урында минем җирлегебез өчен бик тә мөһим булган ике проблемага тукталасым килә. **Аның беренчесе, бик тә әһәмияткә ия булганы-ул М-7 юлыннан Калморза авылына борылыш.** Әлеге борылышта Бикбау, Ахматовка, Куян, Калморза авылларына кайтучы кешеләр үз тормышларын куркыныч астына куялар. Чөнки Минзәләдән кайтканда борылып керү өчен куен”Кармашек” юк. Әлеге урында еш кына аварияләр була, һәм бер гаепсез гомерләр өзелә.

Икенчесе- **М-7-Бикбау юлында Чүркә урманы борылышына “Борылыш” билгеләре куярга кирәк иде**. Бу проблемаларны хәл итүдә җитәкчеләребез безгә ярдәм итсеннәр иде дигән теләктә калабыз.

Бикбау авыл җирлегендә 1 башня бар. Башня, скважина, су линияләре җирләре рәсмиләштерелгән.

2020 елда скважинаны рәсмиләштереп, авыл советы балансына куйдык. Су линияләрен рәсмиләштерүдә тоткарлыклар бар әле. МУК (управляющая компаниягә) тапшыру өчен документлар әзерлибез.

Әлеге урында авылда су белән тәэмин ителеш мәсьәләсендә килеп туган авырлыклар турында да аңлатып китәсем килә.

Бикбау авылында 2009 елдан башлап, су кертү эшләре алып барыла. Мин җитәкчелек иткән елларда  **Программа водоснабжения населенных пунктов Республики Татарстан "Чистая вода" буенча**

**2013 -** 1980,00сумга 2900м; **2014**  - 3811,00 сумга 5400м; **2015 -**1220,00 сумга 1,0 км; **2016**  -Грант на водоснабжение с. Бикбулово – 1 миллион сумга 700 м,

**Барлыгы 8011,00 сумга 10,00 км озынлыгында су үткәрү торбалары уздырылды.**

Бикбау авылында 409 (367 сендә даими һәм дачниклар яшиләр) хуҗалыкның 235 енә өйләренә су кертелгән. Шәхси хуҗалыкларның 302сенең ишек алдында үзләре казыган кое бар.

Ләкин җәй көне халык сусыз интегә. Шуларны истә тотып, 2020елның үзара салым акчасын тагын бер скважина казу өчен тотарга дип җыенда карар чыгарган идек. Барлыгы 140500 сум акча җыелды һәм банкка салынды. Банктан безгә 702500 сум акча килде. Әлеге сумманың 102500 е Ленин урамына караган тыкрыкка линия сузу өчен файдаланылды. Ә 600 меңе скважина казуга тотылды. Әлеге сумма башня белән скважинаны тоташтырырга җитмәде. Әгәр дә халыкның барысы да үзара салым акчасын түләгән булсалар, безнең 2020 елда ук скважина файдалануга тапшырыла ала иде.

**Шуңа күрә, 2021 елда җыелачак үзара салым акчасының бер өлешен тагын әлеге эшләргә тотарга тиеш булып калдык**.

Шулай булгач, киләсе көзгә кадәр бездә су проблемасы хәл ителеп бетәчәк дип ышандырып кала алмыйм әле. Бу урында шунысын да әйтергә кирәк: сулары бер дә бетми торган Зеленая урамының зират очы үзләре турында гына уйламасыннар иде. Яшелчә, бәрәңге, агач бакчаларына шлангтан су агызып яткач, билгеле инде, югары очта яшәүчеләргә су берничек тә барып җитмәячәк. Суга акча түли башласалар, барлык кеше дә , без ишегалдындагы судан файдаланабыз диләр, ә үзәкләштерелән су бетеп торса, шул ук кешеләр нигә су юк дип барлык истанцияләргә чаң кага башлыйлар.

Шуларның барысын да исәпкә алып,**2021 елга үзарасалым акчасының бер өлешен скважина белән башняны тоташтыру һәм калган тыкрыкларга су кертү өчен дип җыябыз.** Сусыз беребез дә бер көн дә тора алмыйбыз. Шуңа күрә, авылдашлар үзарасалым акчасын җыюда бик актив катнашырлар дигән өметтә калам.

Куян һәм Ахматовка авылларында яшәүчеләр һәрберсе үз хуҗалыкларында казыган коелардан файдаланалар. Алдагы елларда бу авылларга да үзәкләштерелгән су линияләре уздыруны планга кертербез дип торабыз.

**“Программа по восстановлению уличного освещения в населенных пунктах Республики Татарстан”буенча**

***2014-2020 елларда җирлектә 3654,000мең сумга 150 данә светодиод светильниклар куелды, 6020м озынлыгында СИП, 7 КТП , Электр баганалары яңага алыштырылды.***

2020 елда **Россия Федерациясенең «Устойчивое развитие села» программасы** нигезендә Куян һәм Ахматовка авылларына автомат урам яктырткычлары кую да планга кертелгән иде. Бу эш башкарылды. Әйтеп үтелгән авылларда хәзер шәһәрдәге кебек.

Җирлектә барысы **150 светодиод** лампочкалары янып тора. Ел буена алар өчен 223427,48 тиен акча түләнде. Дөньяда бер нәрсә дә мәңгелек булмаган кебек, әлеге лампочкалар да ватылалар, эшләү сроклары чыга. Авылда электрик штаты булмагач, районга мөрәҗәгать итәргә кирәк була. Ә анда безне генә көтеп тормыйлар, үзләренең планлы эшләре дә җитәрлек була. Шуңа күрә, янып чыккан яки ватылган лампочкаларны алыштыру, ремонтлау озакка сузыла.Лампочкалары янган берничә яктырткычны 2020 елда ремонтладык, әле ремонт ясыйсылары да байтак.

Нинди генә төзелеш эшләренә тотынсаң да, Җирлекнең генераль планыннан башка эшне башкарып чыгып булмый. Бу юнәлештә эшлисе эшләрне әкренләп башкарып киләбез. Быел Куян авылына юл төзү өчен файдаланырга кирәк булыр дигән максатны алга куеп, **кызыл балчык алырга карьер рәсмиләштерергә җыенабыз.**

Һәр елны Бикбау авылы яныннан агучы Ык елгасы аша,ике урында , малларны аргы якка чыгару, печән чабу һәм алып кайту өчен күпер салына. 2020 елда күпер салу өчен такталар алып кайтуда ярдәм күрсәткән район башлыгыбыз Айдар Фаслаховичка, Минзәлә урман хуҗалыгы җитәкчесе Айдар Адгамовичка, Чиста шәһәр оешмасы җитәкчесе Виталий Владимировичка авыл халкының рәхмәт сүзләрен җиткерәсем килә. Быел салынасы күпер өчен дә такталар алар ярдәме белән кайтартылды. Шулай ук үзләре башлап, инициатива күрсәтеп,егетләрне оештырып, күперләрне төзү, сүтү эшләрен башкарган Ришат абый Кәримовка, җирлек депутаты Илгиз Закировка да рәхмәт сүзләрен җиткерәсем килә.

Җирлектә 2 эшләп килүче, 1ябылган зират бар. Өчесенең дә җирләре дә рәсмиләштерелгән.

Зөфәк абый Нигмәтуллин җитәкчелегендә Бикбау авылы зиратында, халыктан җыелган хәер акчалары хисабына , ел саен койма алыштыру эшләре алып барыла**. Алыштырасы коймалар 15 м озынлыкта гына калды. Алга таба да әлеге эшләрне дәвам итәрбез.** Бу эшләрне башкаруда Зөфәк абый белән берлектә Ахметханов Азат, Закиров Илгиз, Хәертдинов Флүн бик күп ярдәм итәләр. 2020 елда да агач яфраклары коелгач, зиратта үскән зур агачларны кисү буенча өмәләр уздырылды. Киселгән агачлар теплицага утын итеп кайтарылды. Әлеге эшне башкаруда катнашкан барлык авылдаш егетләргә рәхмәт әйтәсем килә.**Алдагы елларда да калган агачларны кисеп бетерү эшләре белән шөгыльләнүне дәвам итәргә планлаштырып торабыз.**

Имамыбыз Зөфәк абый тырышлыгы белән мәчетнең җирен ,бинасын рәсмиләштерү эшләре төгәлләнде, мәчкткбкзнең манарасы калай белән тышлап куелды. Алдагы елда мәчетне җылыту өчен газга тоташтыру эшләре белән шөгыльләнү дә планга кертелгән иде. Шул ук Зөфәк абыйның тынгысызлыгы ярдәмендә документлар эшләнеп бетте. Материал алып, газны кертү эшләрен башкарасы гына калды. Шулай ук, мәчетебезгә керү юлы тәртипкә китерелде. Чиста шәһәр оешмасы агачларны кисүдә ярдәм итте, калганы мәчеткә йөрүче авылдашлар тырышлыгы белән башкарылды. Авылыбыз мәчете матур гына үз эшен башкара. Дини белем аласы, укырга теләге булган кешеләргә мәчет ишеге һәрвакыт ачык. Барлык дини бәйрәмнәребез дә зурлыклап билгеләп үтелә.

Зиратларда яз-көз айларында өмәләр уздырыла. Эчке яклары, тышкы яктан койма буйлары һәрдаим чистартыла. Чүпләрне җыеп бару өчен урналар куйдык. Авылдашларга тагын бер кат әйтәсем килә, ул савытлар киселгән агачлар, чабылган печән, үләннәр салу өчен түгел.

Куян авылы зиратын Гилмуллин Рафил карап тора. Анда да яз-көз айларында күмәк өмәләр уздырыла. Халыктан җыелган акчага коймалар алыштырыла. Алдагы елларда әкренләп, Куян авылы зиратында да агач кисү , коймалар тоту эшләрен башкарырга планлаштырып торабыз.

Җирлектә балалар бакчасы да, мәктәп тә юк, Аю төп гомуми белем бирү ” мәктәбенә 3 бала йөреп укый. Балалар бакчасына йөрергә тиешле ике бала бар. Ләкин аларны Аю “Миләшкәй” балалар бакчасына йөртеп булмый. Әти-әниләре көн дә анда илтеп йөри алмыйлар, ә автобуска мәктәпкәчә яшьтәге балаларны йөртергә рөхсәт юк.

Мәдәният, китапханә хезмәткәрләре пандемия вакытында югалып калмадылар,мәдәни чараларны онлайн уздырдылар, өлкән буыннарның өйләрендә булып, сөйләшүләр , очрашулар алып бардылар.

Җирлектә Бикбау һәм Куян авылларында 2 фап эшли. Фельшерлары

Шайхуллина Гөлчәчәк Ханиф кызы һәм Гилмуллина Вазира Асыл кызы. Авыл халкының 74% пенсия яшендә булганлыктан, Бикбау фельшеры Гөлчәчәк Ханифовнага эш-мәшәкать күбрәк. Тәүлекнең төрле вакытында, чакыру булуга, күрше авылдан килеп җитеп, ярдәм итә. Күп авырулар медпунктка килеп уколлар ала да алмый. Аларның һәрберсенә өйләренә йөреп ярдәм күрсәтә. Шул ук вакытта кәгазь эшләре белән шөгыльләнергә дә вакыт таба, диспансеризация узучыларны да Минзәләгә алып барып кайта, дарулар белән дә бер өзлексез тәэмин итеп тора. Ачык йөзле, киң күңелле, көләч, ярдәмчел булуы белән, авыруларга бик тиз генә аякка басарга ярдәм итә. Авыл халкы исеменнән бик зур рәхмәтләр әйтәсем килә.

2020 елда 252 кеше диспансеризация, 397 кеше флюорография үтте, 2021 елга 242 кеше тикшерү үтәргә тиеш. Үз вакытында тикшерелү – ул авыруны иртә ачыклау һәм сәламәтләнүгә беренче адым булып тора. Илебездә Бердәм Россия Партиясе тарафыннан күтәрелгән “Демография милли проекты” нигезендә Мобиль поликлиника эшләде, безнең авылда да өлкән яшьтәге пенсионерларны медицина күзәтүе үтәргә район үзәк больницасына алып бару шушы проект нигезендә башкарылды

Җирлектә 36 инвалид исәпләнә, шуларның 10сы даруларга ташламалардан файдалана. Медработниклар 17 кешегә (инвалидлар һәм шикәр дибетлы) бушлай дару алып кайталар.

**2021 елда “Региональная программа первичной медико-социальной помощи» программасы буенча Бикбау һәм Куян авылларында медпункт бүлмәләренә ремонт ясалачак.**

Авылда 1 элемтә бүлеге халыкка атнага 3 көн хезмәт күрсәтә. Хәзер анда яңа җитәкче: Федотова Наталья Васильевна, аның авыл халкы белән уртак тел табып, имин генә эшләвен телибез. Почта хезмәткәрләрехалыкка газета - җурналларны, пенсия, пособияләрне вакытында китереп тора. Авыл халкы утка, газга, телефонга, кредитларны, налогларны монда түлиләр. Шул ук вакытта халыкка кирәкле көн күреш товарлары да сатыла. Газета- җурналларга язылу планнары үтәлеп килә, авыл халкы 2021 елның беренче яртыеллыгына 591 данә газета журналга язылган. Үткән ел районыбыз газетасы “Минзәлә”гә язылу буенча да яхшы гына эшләделәр. Берүк вакытта өйдән чыкмый гына торак коммуналь хезмәтләр өчен түләү мөмкинчелеге бар хәзер, ул дәүләт порталы хезмәтләре аша . Безнең күбебез инде бу хезмәттән файдалана.

**Барлыгы авыл җирлеге буенча** 60 тан артык йортка чыбыклы телефон кергән, һәрбер йортта берничәшәр кәрәзле телефон интернет челтәренә тоташкан, 70 тән артык йорт кабельле телеведениедән файдалана, алар барысы да эзлексез эшләп тора.

2019 елда Бикбау китапханәчесе Нуруллина А.М. Әфган сугышы ветераннары музее төзү өчен “Бикбау-батырлар төбәге” дип исемләнгән проект эше белән грантка лаек булган иде. Әлеге акчаны китапханә бүлмәсендә әфганчы авылдаш егетләребез исемен мәңгеләштерү өчен музей төзүгә тоттык. Музейны оештыруда Минзәлә үзәкләштереләгән китапханә мөдире Ягафарова Резеда Назиповна зур ярдәм күрсәтте. Агымдагы елның

22 августында музейны тантаналы төстә ачтык һәм сентябрь аенда Әфганчылырның “ Батырлар төбәге-2020 фестивале “ндә килгән кунакларны музей белән таныштырдык. Кунаклар да буш кул белән килмәгән иде, музеебыз истәлекле экспонатларга баеды.

Куян авыл китапханәсе дә, клубы да (җитәкчесе Билалова Кадрия) халык саны әз дип тормый, даими рәвештә очрашулар, бәйрәмнәр уздырып тора.

Авылыбызның тарихи музее яшьләргә тәрбия бирүдә бик киң файдаланыла.

2020елда үзара салымнан җыелган акчаларны тиешле эшләрне башкару өчен файдаландык. .

Куян һәм Ахматовка авылларында һәр кешегә 1500 сум җыеп, акчаларны кайтарылган щебенканы 930 м лы Куян авылы урамына һәм Ахматовка авылының юлдан төшә торган җиренә җәяргә панлаштырган идек. 2020 елда Куян авылының Советская урамына 930 м озынлыкта юл күтәртелде, иске ташлар җәеп, ком белән катоклап куелды,ә үзара салым га җыелган акчага әлеге юлның 275м на щебенка түшәлде. Ахматовка авылына таш җәйгәнче, башта юлга торба салырга кирәк иде. Шуңа күрә җыелган акчаларны файдалануны 2021 елга калдырдык. **2021 ел өчен дә Куян һәм Ахматовка авылында һәр кешедән 1500 сум күләмендә акча җыеп, калган юлларны тәртипкә китерергә планлаштырып торабыз.**

Ә Бикбау авылында бер кешегә 500 сум күләмендә җыеп, тагын бер скважина казыту һәм тыкрыкларга су кертү өчен тотарга планлаштырган идек. Шулай ук бу эшләрне башкарып чыктык. 2021 елга планлаштырган эшләр байтак:

**1. Башня белән скважинаны тоташтыру.**

**2. Ленин, Садовая урамнары буенча булган тыкрыкларга су линияләрен сузып бетерү(450м, 8 хуҗалык)**

**3. Спорт мәйданчыгы белән янәшә балалар уен мәйданчыгы ясау.**

**4.А выл советы зданиесенең керү юлына тротуар ясап кую.**

Бикбау авылынан Бөек Ватан сугышына 578кеше киткән. 393кеше сугыш кырларында ятып калган, 185 кеше исән-сау авылга әйләнеп кайткан. Сугыштан соңгы авыл тормышын торгызуда үзләренең өлешләрен кертеп, хәзер инде бакыйлыкка күчкәннәр. Бүгенге көндә авылда 2 Бөек Ватан сугышы ветеранының тол хатыны яши.

“Батырлар төбәге” мемориал комплексында сугышта ятып калган авылдашларыбызның да, кайтып вафат булганнарның да исеме мәңгеләштерелгән. Узган отчет вакытында ниндидер сәбәпләр белән исемлеккә керми калган авылдашларыбызның да исемлеген барлап, язга кадәр эшләп куярбыз дип ышандырып калган идем. Сентябрь аенда әлеге планшетларны яңартып элеп куйдык.

Бикбау авыл җирлеге районыбызда Әфганстанга, Чечняга интернациональ бурычларын үтәргә иң күп егетен озатып, каршы алган җирлекләрнең берсе. Аларның саны 19. Яңартылган исемлектә аларның да исемнәре тулыландырылды.

Җирлегебездә 2 сибиреязвенный скотомогильник, , 1 биотермик яма бар. Алар һәрдаим күзәтү астында торалар.

**Россия Федерациясенең «Устойчивое развитие села» программасы** нигезендә Бикбау авылында элекке мәктәп территориясендә спорт мәйданчыгы төзелде. Әлеге мәйданчык балаларыбыз, оныкларыбыз өчен бик файдалы ял итү урыны булачак.

Ноябрь-декабрь айларында Чиста шәһәр оешмасы кешеләре һәм Мензелинские зориның Калморза бүлекчәсе тракторлары ярдәмендә мәктәп һәм иске клуб урыннары чистартылды. Җирлектә бернинди дә мондый эшләргә ярдәм итәрдәй оешмалар булмагач, һәрвакыт аларга мөрәҗәгать итәбез. Чиста шәһәр оешмасы җитәкчесе Рубцов Виталии Владимировичка, “Калморза” бүлекчәсе инженеры Габдрахманов Рөстәм Хатиповичка әлеге эшләрне башкаруда ярдәм иткәннәре өчен бик зур рәхмәт. **Киләсе елга әлеге урыннарга, авыл халкы белән бергәләп, агачлар утыртып, ял урыннары ясарга планлаштырып торабыз.**  **Спорт мәйданчыгы белән янәшә балалар уен мәйданчыгы ясауны планга керттек**

Авыл советы бинасында халык өчен әһәмиятле обьектлар урнашкан: авыл советы , почта бүлекчәсе, китапханә, медпункт. Бинага керү юлына яз-көз айларында су җыела, өлкәннәргә йөрүне авырлаштыра. **Шуңа күрә әлеге урынны күтәртеп, кеше йөри алырлык тротуар төзеп куярга дигән исәп бар.**

Җирлектә һәр атнаның дүшәмбе көнендә кичке якта капка төпләренә куелган көнкүреш калдыкларын җыеп алып китәләр. Авылда яшәгән халык әлеге хезмәткә күнекте, аның кирәкле эш икәнен аңлады. Шуңа күрә түләүне вакытында башкаралар.

Сентябрь аенда сайлауларда Бикбау авыл җирлеге Советына 7 депутат сайланды. Даими рәвештә авыл советы сессияләре уздырыла,эш план нигезендә алып барыла. Җирлектә уздырылган барлык төр чараларда да депутатларның һәряклы ярдәмен тоеп эшлибез.

Бикбау авыл җирлегенә 2020 елда төрле сораулар белән барлыгы 13 кеше мөрәҗәгать иткән, барлыгы 270 белешмә бирелгән. Ел дәвамында авыл җирлеге башлыгы тарафыннан 7 распоряжение чыгарылган. Барлык сораулар да каралган, кубесе уңай хәл ителгән. Гражданнардан кергән сорауларны хәл итү буенча даими рәвештә эш алып барыла.

Авыл җирлеге Советының 2020 елда планлаштырылган 9 утырышында барлыгы 15 сорау каралды, халыкның тормыш шартларын яхшырту, авыл җирлеге территориясендә куркынычсызлык һәм тәртип булдыру, халык өчен кирәк булган барлык социаль объектларның һәм учреждениеләрнең өзлексез эшләвен тәэмин итү, авылларны төзекләндерү максатыннан 15 карар кабул ителде һәм аларны тормышка ашыру өчен бик куп эшләр башкарылды

Шулай ук авылнын ветераннар советы белән дә эш тыгыз элемтәдә урнаштырылган. Совет рәисе Р.Җ.Шәесламов, мәдәният йорты , китапханә хезмәткәрләре белән бергәләп ветеран-юбилярларны котлау, бәйрәмнәрдә күчтәнәчләр өләшү, аларның һәрдаим хәлләрен белешеп тору күркәм традициягә әйләнде. Отчет елында җирлегебездә 5 өлкән кешегә 90 яшь тулды.

Бикбау авылында 2 социаль яклау үзәге хезмәткәре 12 өлкән кешегә хезмәт күрсәтә. Эшләрен күңел биреп, тырышып башкаралар. Март- апрель аендагы үзизоляция вакытында социаль яклау үзәге хезмәткәрләре Албина Ахметова, Рушания Хәертдинова һәм культура йорты хезмәткәрләре Дәниф Нуриев, Лилия Закирова бергәләп, волонтерлык группалары төзеп, өлкәннәребезгә кибетләрдән көндәлек кирәк-яракларны алып, илтеп бирделәр.

2020 елда мәдәният йортында уздырылган чаралар, дистанцион һәм онлайн формаларда, урамда уеннар рәвешендә уздырылды. Бер генә юбилей да, истәлекле дата да уздырылмый калмады. Барлык үткәрелгән чаралар в контакте да “Бикбау клубы” сайтында куелып барылды.

*Бюджет өлкәсендә эшләүчеләр (9 кеше)белән берлектә авылның тирә-ягын, мемориалны, юлларны чистарту өмәләрен даими рәвештә уздырып тордык. Бигрәк тә авылга кергән урынны тәртиптә тотарга тырыштык.*

Җирлектә социаль яктан авыррак булган кешеләр исәпкә алынган. Участковый Шайахметов Р.Р.белән берлектә аларның яшәү-көнкүреше тикшерелеп торыла. Авыл тирә-яктан су белән әйләндереп алынганлыктан, елның барлык сезонында да , балык тотарга яратучылар, ял итүчеләрне барлау-күзәтү максатыннан участковый белән берлектә рейдларны даими уздырып торабыз.

Чыгышымны йомгаклап , 2020 елгы планлаштырган эшләрне тормышка ашыруда ярдәм иткән район башлыгыбыз А.Ф.Салаховка, аның барлык урынбасарларына, һәрчак ярдәм кулы сузучы Минзәлә Боз сарае директоры Гилязетдинов Х.Хка, барлык авылдашларга, җирлек депутатларына, бик аз санда булуга карамастан, барлык эшләрдә берсүзсез катнашучы учреждение хезмәткәрләренә зур рәхмәт әйтәм.

Хөрмәтле авылдашлар! Җирлегебезнең барлык казанышлары безнең уртак тырышлыгыбыз нәтиҗәсе. Үз өлешен керткән һәрбер кешегә рәхмәтемне белдерәм. Алга куелган бурычларны үтәү, җирлегебезнең социаль-икътисадый үсешен тәэмин итү өчен бердәм көчебезне куярбыз дип ышандырып каласы килә.

2021 ел һәр гаиләгә гаилә бәхете, балалар, оныклар куанычы, бәхет-шатлыклар гына алып килсен. Бер-беребезне югалтмыйча, аерым хәсрәтләр күрмичә, күкләребез аяз, дөньяларыбыз имин, күңелләребез тыныч булып рәхәттә яшәсәк иде.

Игътибарыгыз өчен зур рәхмәт.